L'Ajuntament anuncia les nominacions als Premis Jaume I Vila de Llíria del 2021
13 de agost de 2021

L'Ajuntament de Llíria ha anunciat les nominacions als Premis Jaume I Vila de Llíria del present any 2021. El primer edil, Joanma Miguel, juntament amb els portaveus dels diferents grups polítics que conformen la corporació municipal, han fet públiques les cinc nominacions.

Després d'una reunió dels representants municipals en l’edifici de Ca la Vila, s’ha proposat iniciar el procediment de concessió d'este guardó a les següents entitats i persones:

.- Rubén Simeó Gijón: Trompetista d'àmplia trajectòria i consolidada reputació internacional.

.- Joan Vicent Candel Alemany: Promotor turístic i creador del Club de Viatges Fil per Randa, així com impulsor de Meravelles Llirianes.

.- Vicente Merenciano Silvestre: Fagotista de la localitat de Llíria amb ampli bagatge professional, artístic i docent.

.- Vent a Cinc: Grup instrumental local amb una àmplia trajectòria artística i creativa.

.- Amparo Esquerdo Aragó: Primera presidenta d'una societat musical a Llíria.

Registrades estes nominacions, l'Ajuntament tramitarà el corresponent expedient de concessió per a realitzar la seua aprovació definitiva en el pròxim ple municipal que se celebrarà el 16 de setembre. I, una vegada els grups municipals ratifiquen estos reconeixements, se celebrarà un acte institucional al voltant del 9 d’Octubre per a realitzar el lliurament definitiu d'estos guardons.

L'alcalde de Llíria, Joanma Miguel, ha volgut “felicitar les persones i entitats nominades, ja que representen, a través dels seus àmbits de treball, els valors de professionalitat, creativitat i innovació que tant caracteritzen a la nostra ciutat”.